नई दिल्ली। अरुणाचल प्रदेश में राष्‍ट्रपति शासन के खिलाफ याचिका पर सुनवाई करते हुए सुप्रीम कोर्ट ने गवर्नर के वकीलों से 15 मिनट के अंदर ई मेल के जरिए रिपोर्ट मांगी। इसके बाद सुप्रीम कोर्ट ने केंद्र सरकार और गवर्नर को नोटिस जारी कर दिया। अब इस मामले पर अगली सुनवाई सोमवार को होगी। अरुणाचल प्रदेश में राष्ट्रपति शासन लगाए जाने के खिलाफ कांग्रेस पार्टी ने सुप्रीम कोर्ट में याचिका दायर की है।